EkBass/fiwiki-20250220-pages-articles huggingface dataset:
Lomakeskus Revontuli

Lomakeskus Revontuli on Hankasalmella 9-tien varrella toimiva hotelli ja viihdekeskus. Sen tarjontaan kuuluvat 18-reikäinen golfkenttä, lomamökkitoiminta, kokoussali, ravintola-keilahalli ja musiikkiviihdetoiminta.Lomakeskus Revontuli. Viitattu 18.6.2016. == Historiaa == Yrittäjä Markku Kinnunen osti konkurssiin menneen Hankamotellin vuonna 1993. Hän oli etsinyt yritystoiminnalleen paikkaa, joka olisi hyvien liikenneyhteyksien varrella ja järven rannalla. Aluksi hän rakennutti alueelle Revontulisalin viihdetoimintaa varten. Toinen askel oli täysimittainen golfkenttä, jonka jäseniksi saatiin nopeasti 4 000 henkilöä, sillä pelaajia saatiin Etelä-Suomesta saakka halvan pelioikeuden houkuttelemana. Toimintaa pyörittää Revontuli Golf Oy. Kolmas iso satsaus oli keilahalli, joka on sijoitettu ravintolan yhteyteen. == Lähteet == == Aiheesta muualla == * Lomakeskus Revontuli Luokka:Hankasalmi Luokka:Vapaa-ajankeskukset Luokka:Suomen golfkentät
469219 Kamoʻoalewa

469219 Kamoʻoalewa, väliaikaiselta nimeltään on Apollo-tyypin asteroidi. Se löydettiin Pan-STARRS 1-kartoitusteleskoopilla 27. huhtikuuta vuonna 2016 ja on radaltaan vakain toistaiseksi tunnettu Maan kvasikuu.NASA: JPL: Small Asteroid Is Earth's Constant Companion (viitattu 18.6.2016) Sen nimi tulee havaijin kielestä,ja viittaa sen kiertorataan. Kamoʻoalewa kiertää muiden asteroidien tapaan Aurinkoa, mutta sen rata on sellainen, että kappale pysyy jatkuvasti maapallon läheisyydessä siten, että Maasta katsottuna se näyttää kiertävän Maata. Tämän vuoksi kohdetta kutsutaan kvasikuuksi. Ratalaskujen perusteella Kamoʻoalewan rata on kuitenkin kvasikuuksi poikkeuksellisen vakaa: se on jäänyt kvasikuuradalle hieman alle sata vuotta sitten ja pysyy tällaisella radalla useita satoja vuosia tulevaisuuteen. Kvasikuuradalla ollessaan Kamoʻoalewan liike on lukkiutunut siten, että se pysyy koko ajan likimain 38-100 kertaa Kuun etäisyydellä Maasta. Kohteen fysikaalisia ominaisuuksia ei juuri tunneta. Sen läpimitta on arviolta 40-100 metriä. Asteroidin pyörähdysajan on havaittu olevan 0,467 tuntia. Kohde ei näillä näkymin muodosta minkäänlaista törmäysuhkaa. Pitkäaikaisen läheisyytensä vuoksi se on kuitenkin hyvinkin potentiaalinen in-situ-toiminnan kohde. ==Lähteet== Luokka:Apollo-asteroidit
Silkkikana

thumb|Silkkikanan munia. Silkkikana on kanarotu, joka on alkujaan kotoisin Itä-Aasiasta. Silkkikanan näkyvin erityispiirre on pehmeän ja tuuhean turkkimainen höyhenpeite. Useimpien lintujen höyhenten ruodosta haarautuvat höydyt ovat kiinnittyneet toisiinsa pienillä väkäsillä, jolloin höyhen pysyy muodossaan, mutta silkkikanoilta nämä väkäset puuttuvat kokonaan, jolloin höyhenten höydyt osoittavat pöyhistyneinä eri suuntiin. Silkkikanoja pidetään toisinaan lemmikkeinä. ==Lähteet== Luokka:Kanarodut
Hard Candy

Hard Candy voi tarkoittaa ainakin seuraavia: * Hard Candy, David Sladen ohjaama yhdysvaltalainen elokuva vuodelta 2005 * Hard Candy, Counting Crows -yhtyeen albumi vuodelta 2002 * Hard Candy, Madonnan albumi vuodelta 2008.
Juneteenth

Juneteenth on Yhdysvalloissa kansallinen vapaapäivä, jota vietetään vuosittain 19. kesäkuuta. Päivänä juhlistetaan afroamerikkalaisten orjuuden päättymistä. Juhlan nimi on yhdistelmä englannin kielen sanoista June (suom. kesäkuu) ja nineteenth (suom. yhdeksästoista).Anu Kerttula, Orjuuden muistopäivästä tuli kansallinen lomapäivä Yhdysvalloissa, Yle.fi, uutiset 18.5.2021 viitattu 18.6.2021 Juneteenth sai alkunsa Yhdysvaltain armeijan kenraalimajurin Gordon Grangerin luettua presidentti Abraham Lincolnin antaman orjien vapautusta koskevan Emancipation Proclamation -julistuksen Texasin Galvestonissa 19. kesäkuuta 1865. Julistus oli tullut voimaan jo yli kaksi vuotta aiemmin vuoden 1863 tammikuun alusta, mutta tieto vapaudesta ei ollut kulkenut Texasiin saakka. Kesäkuun 19. hyväksyttiin viralliseksi vapaapäiväksi Texasissa vuonna 1979, ja nykyisin päivällä on virallinen asema useissa Yhdysvaltain osavaltioissa ja kaupungeissa. Yhdysvaltojen presidentti Donald Trump oli aikeissa järjestää koronatauon jälkeisen ensimmäisen suuren vaalikampanjatilaisuuden juuri 19. kesäkuuta 2020 Tulsassa, jossa tapahtui mustien joukkomurha 1921. Tieto Trumpin tilaisuuden ajasta ja paikasta herätti suurta paheksuntaa eri puolilla Yhdysvaltoja, ja hän taipui siirtämään tilaisuuden seuraavaan päivään. Yhdysvaltain kongressi hyväksyi kesäkuussa 2021 lain, jonka mukaan päivä on liittovaltion virallinen vapaapäivä. == Lähteet == == Aiheesta muualla == Luokka:Yhdysvaltain liittovaltion juhlapäivät Luokka:Afroamerikkalainen kulttuuri Luokka:Kesäkuun juhlapäivät Luokka:Texasin historia
Magic Potion

__NOTOC__ Magic Potion on The Black Keysin neljäs studioalbumi, joka julkaistiin 12. syyskuuta 2006. Etukannen kuva on Fabergén muna. Takakannen kuvassa on haukka. == Kappaleet == Kaikki kappaleet kirjoittanut Dan Auerbach ja Patrick Carney. # # # # # # # # # # # == Kokoonpano == === Yhtye === * Dan Auerbach – sähkökitara, laulu, havaijinkitara, 12-kielinen kitara, slide- kitara * Patrick Carney – rummut, lyömäsoittimet === Tuotanto === * Chris Keffer – masteroija * Michael Carney – kannen suunnittelu == Arvostelut == * AllMusic: AllMusic review * Slant Magazine: Slant Magazine: Album review * musicOMH: musicOMH review * Soundi: THE BLACK KEYS: Magic Potion Viitattu 1.6.2022. == Lähteet == == Aiheesta muualla == * Magic Potion discogs.com -sivustolla Luokka:Vuoden 2006 albumit Luokka:The Black Keysin albumit
Poliittinen broileri

Poliittinen broileri on politiikassa käytetty negatiivissävytteinen termi, jolla tarkoitetaan henkilöä, joka on lähtenyt mukaan politiikkaan olematta juuri ollenkaan mukana työelämässä. Käsitteen kehitti RKP:n kansanedustaja Jutta Zilliacus 1970-luvulla kuvaamaan nuorina politiikkaan ponnahtaneita henkilöitä. Myöhemmin käsitteellä on voitu tarkoittaa myös poliitikkoa, joka on urallaan muuten osoittanut kokemattomuuttaan. ==Lähteet== Luokka:Politiikan käsitteet
Kaijū

Kaijū () eli kaijū eiga (, suom. hirviöelokuva) on japanilaisten elokuvien lajityyppi. Kaijū-elokuvat kuuluvat laajempaan erikoistehostepainotteisten japanilaisten elokuvien eli tokusatsu-elokuvien joukkoon. Lajityypin elokuvissa yksi tai useampi yleensä valtava hirviö aiheuttaa tuhoa ihmisten keskuudessa. Tunnettuja kaijū-elokuvia ovat lajityypin kehittäneen Tōhō- elokuvayhtiön Godzilla-elokuvat. Samantyyppisiä elokuvia on tehty myöhemmin myös Japanin ulkopuolella. ==Lähteet== ==Kirjallisuutta== *Barr, Jason: The Kaiju Film : A Critical Study of Cinema’s Biggest Monsters. McFarland & Company, 2016. ISBN 978-0-7864-9963-2. Luokka:Elokuvalajityypit Luokka:Elokuvat hirviöistä Luokka:Japanin elokuva Luokka:Japaninkieliset sanat ja sanonnat
Šalva Tšikhladze

Šalva Tšikhladze (, , 12. heinäkuuta 1912 Kutaisi, Kutaisin kuvernementti, Venäjän keisarikunta – 14. tammikuuta 1997 Tbilisi, Georgia) oli Neuvostoliittoa edustanut kreikkalais-roomalaisen tyylin painija ja olympiamitalisti. 87 kilogramman painoluokassa kilpaillut Tšikhladze saavutti 40-vuotiaana kreikkalais-roomalaisessa painissa olympiahopeaa Helsingissä 1952 hävittyään isäntämaan Kelpo Gröndahlille.Olympics at Sports- Reference.comInternational Wrestling Database == Lähteet == * Shalva Chikhladze Bio, Stats and Results Olympics at Sports-Reference.com * Tshichladze, Shalva (URS) International Wrestling Database === Viitteet === == Aiheesta muualla == Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiamitalistit Luokka:Vuonna 1912 syntyneet Luokka:Vuonna 1997 kuolleet
Davit Tsimakuridze

Davit Tsimakuridze (, , 29. maaliskuuta 1925 Poti, Transkaukasian SFNT – 9. toukokuuta 2006 Tbilisi, Georgia) oli Neuvostoliittoa edustanut vapaapainija ja olympiavoittaja. 79 kilogramman painoluokassa kilpaillut Tsimakuridze voitti vapaapainissa olympiakultaa Helsingissä 1952.Olympics at Sports- Reference.comInternational Wrestling Database == Lähteet == * Davit Tsimak'uridze Bio, Stats and Results Olympics at Sports-Reference.com * Zimakuridse, Dawid (URS) International Wrestling Database === Viitteet === Luokka:Neuvostoliittolaiset vapaapainijat Luokka:Neuvostoliittolaiset olympiavoittajat Luokka:Vuonna 1925 syntyneet Luokka:Vuonna 2006 kuolleet
Nina Vanhatalo

Nina Vanhatalo (s. 9. maaliskuuta 1969) on suomalainen Yle Urheilussa työskentelevä urheilutoimittaja. Hän on selostanut vuodesta 2014 lähtien Ylen kanavilla alppihiihdon arvokisoja ja maailmancupia. Toimittajana hän on toiminut muun muassa yleisurheilussa, suunnistuksessa ja ampumahiihdossa. Vanhatalo on Urheilutoimittajain liiton hallituksen jäsen.Urheilutoimittajain liitto ==Lähteet== Luokka:Suomalaiset urheilutoimittajat Luokka:Vuonna 1969 syntyneet Luokka:Elävät henkilöt
Riku Salminen

Riku Salminen on suomalainen Yle Urheilussa työskentelevä urheilutoimittaja. Hän on selostanut muun muassa jääkiekkoa ja jalkapalloa, yleensä radiossa Yle Puheella. Hän selostaa myös alamäkiluistelua televisiossa. Paremmin Salminen tunnetaan kuitenkin televisiossa Ylen urheilulähetysten studio-isäntänä. Hän on toiminut studio-isäntänä Jalkapallon MM-kisoissa 2014, EM-kisoissa 2016 sekä MM-kisoissa 2018. Salminen on kotoisin Jyväskylästä. == Lähteet == Luokka:Suomalaiset urheilutoimittajat Luokka:Syntymävuosi puuttuu Luokka:Elävät henkilöt
Matti Liski

Matti Liski on suomalainen taloustieteilijä. Hän työskentelee professorina Aalto-yliopiston kauppakorkeakoulun taloustieteen laitoksella.Liskin CV Viitattu 19.6.2016 Liski on Helsingin yliopiston taloustieteen dosentti.Helsingin yliopiston taloustieteen oppiaineen dosentit Viitattu 15.7.2016 Liski on koulutukseltaan kauppatieteiden tohtori. Hän väitteli tohtoriksi Helsingin kauppakorkeakoulusta vuonna 1997. == Lähteet == == Aiheesta muualla == * Liskin kotisivu, Aalto-yliopiston kauppakorkeakoulu * Liskin tutkimukset IDEASissa Luokka:Suomalaiset professorit Luokka:Helsingin kauppakorkeakoulun professorit Luokka:Suomalaiset taloustieteilijät Luokka:Elävät henkilöt
Storå (Tanska)

Storå on joki Tanskassa Jyllannin niemimaan pohjoisosassa. Se on noin 100 kilometriä pitkä ja maan toiseksi pisin joki. Storå saa alkunsa Ikastin kaakkoispuolelta, virtaa luoteeseen kohti Holstebrota ja laskee Pohjanmereen Vembin lounaispuolella. == Lähteet == * == Aiheesta muualla == Luokka:Tanskan joet
Guljai-gorod

Guljai-gorod (, "liikutettava kaupunki") oli Moskovan Venäjän armeijan 1400–1600-luvuilla käyttämä liikuteltava linnoitus. Se tarjosi suojaa käsiaseilla ammuttuja nuolia ja kuulia vastaan sekä myös näkösuojan viholliselta. Se soveltui hyvin esimerkiksi aron kaltaisille avoimille taistelukentille, joiden maastossa ei ollut luonnollisia suojia, kuten puita tai jyrkkiä maastomuodostelmia. Englantilainen aikalaisdiplomaatti Giles Fletcher kirjoitti ylös havaintojaan nähtyään guljai-gorodin Moskovassa vuoden 1588 aikoihin. Hänen näkemänsä guljai-gorod oli kaksinkertainen muurirakennelma, jonka yläosa oli suora tai sahalaitainen ja joka oli koottu valmiista puulevyistä, joihin oli leikattu ampuma-aukkoja. Nämä puulevyt liu'utettiin pienten pyrien tai suksien päälle, ja ne lukkiutuivat paikalleen "ilman minkäänlaisten puuseppien tai apuvälineiden apua, koska kehikon osat oli leikattu niin että ne lukittuisivat toisiinsa". Rakenteista kasattujen vierekkäisten seinien välinen etäisyys oli noin kolme metriä, mikä oli riittävä tila jalkaväelle, jotta sotilaat saattoivat ampua ja ladata aseensa. Krimin tataareja vastaan käydyssä Molodin taistelussa 1572 niiden katsotaan olleen ratkaisevana apuna. Sotilaallisista tapahtumista kertova aikalaiskirja Razriadnaja kniga kuvailee, kuinka voivodi Mihail Vorotynskijin käytti guljai- gorodia Molodissa. Hän sijoitti joukkojen pääosan sen suojiin. Siirrettävän linnakkeen ampuma-aukoista avattu tarkka tulitus, sekä sen tarjoaman näkösuojan turvin tehty ratsuväen yllätyshyökkäys ajoi tataarit sekasortoon. Guljai-gorodin periaatteella toimivat suojat eivät olleet ennennäkemättömiä sodankäynnissä, vaan esimerkiksi hussilaissodissa böömiläiset kapinalliset olivat käyttäneet tarkoitukseen muokattuja vankkureita sotilaiden suojina taistelukentillään. Guljai-gorod menetti merkityksensä 1600-luvun lopulla kenttätykistön yleistyttyä ja kehityttyä raskaammaksi. ==Lähteet== Luokka:Linnoitukset
Aarne Pilto

Aarne Pilto (s. 1935 Utajärvi) on Helsingissä asuva kirjailija. Pilto syntyi Utajärven Yli-Utoksella, mutta muutti jo nuorena Helsinkiin. Toimittuaan eri ammateissa hänestä tuli yrittäjäAarne Pilton haastattelu Kallio-lehdessä, nro. 8/2014, s. 7. Kirjailijaksi Pilto ryhtyi vasta varttuneella iällä. Hänen ensimmäiset teoksensa olivat omaelämäkerrallisia romaaneja, lapsuusajasta kertova esikoisteos Kasvupaikka ilmestyi vuonna 2010. Pilto on julkaissut seuraavat teokset:Kirjasampo: Aarne Pilto * Kasvupaikka, 2010 * Puoli kolmen juna, 2011 * Seppiä joka junaan, 2012 * Irina ja Tatjana, 2013 * Hamppi pusikossa, 2014 ==Lähteet== Luokka:Suomalaiset kirjailijat Luokka: Suomalaiset yrittäjät Luokka: Vuonna 1935 syntyneet Luokka: Elävät henkilöt
Imre Kovács

Imre Kovács (26. marraskuuta 1921 Budapest – 9. maaliskuuta 1996 Budapest) oli unkarilainen jalkapalloilija ja olympiavoittaja. Kovács voitti Unkarin miesten maajoukkueessa olympiakultaa Helsingissä 1952.Olympics at Sports-Reference.com Hän oli mukana myös MM-hopeaa saavuttaneessa Unkarin joukkueessa Sveitsissä 1954 muttei pelannuthttp://www.fifa.com/fifa-tournaments/players- coaches/people=70000/index.html . == Lähteet == * Imre Kovács Bio, Stats and Results Olympics at Sports-Reference.com === Viitteet === Luokka:Unkarilaiset jalkapalloilijat Luokka:Unkarilaiset olympiavoittajat Luokka:Vuonna 1921 syntyneet Luokka:Vuonna 1996 kuolleet
László Budai

László Budai (19. heinäkuuta 1928 Budapest – 2. heinäkuuta 1983 Budapest) oli unkarilainen jalkapalloilija ja olympiavoittaja. Budai voitti Unkarin miesten maajoukkueessa olympiakultaa Helsingissä 1952Olympics at Sports-Reference.com ja MM-hopeaa Sveitsissä 1954. Hän oli mukana Unkarin joukkueessa myös Ruotsin MM-kilpailuissa 1958 muttei pelannut. == Lähteet == * László Budai Bio, Stats and Results Olympics at Sports-Reference.com === Viitteet === == Aiheesta muualla == Luokka:Unkarilaiset jalkapalloilijat Luokka:Unkarilaiset olympiavoittajat Luokka:Vuonna 1928 syntyneet Luokka:Vuonna 1983 kuolleet
Edson Puch

Edson Raúl Puch Cortés (s. 9. huhtikuuta 1986 Iquique, Chile) on chileläinen jalkapalloilija. Pelipaikaltaan hän on oikea laitalinkki. Puch edustaa Ecuadorin Serie A:ssa pelaavaa LDU Quitoa. Puch on edustanut aiemmin chileläisiä Huachipatoa (2005–2006), Deportes Iquiquetä (2007–2009, lainalla 2012–2013) sekä Universidad de Chileä (2009–2011), dubailaista Al Waslia (2011–2014) ja argentiinalaista Huracánia (2015). Heinäkuussa 2016 hän siirtyy meksikolaiseen Necaxaan. Chilen maajoukkueessa Puch pelasi ensimmäisen ottelunsa toukokuussa 2009, kun Chile hävisi ystävyysottelussa Japanille 0–4. Hän pelasi yhteensä kuusi ystävyysottelua vuosina 2009–2012. Vuosina 2013–2015 Puch ei pelannut maaotteluita. Siitä huolimatta hänet valittiin Copa Américaan 2015, jonka Chile lopulta voitti. Puch joutui kuitenkin jäämään pois turnauksesta loukkaantumisen vuoksi, ja Francisco Silva sai hänen paikkansa.Francisco Silva replaces injured Edson Puch in Chile's Copa América squad ca2015.com. Viitattu 7.6.2015. Puch pelasi maajoukkueessa seuraavan kerran toukokuussa 2016 ja tuli valituksi Copa América Centenarioon, jossa pelasi ensimmäisen kilpailullisen maaottelunsa 30-vuotiaana Chilen voittaessa alkulohkovaiheessa Bolivian 2–1. Turnauksen puolivälierässä Puch teki ensimmäiset kaksi maajoukkuemaaliaan Chilen voittaessa Meksikon 7–0. == Lähteet == Luokka:Chileläiset jalkapalloilijat Luokka:Vuonna 1986 syntyneet Luokka:Elävät henkilöt
Gusztáv Sebes

Gusztáv Sebes (22. tammikuuta 1906 Budapest, Itävalta-Unkari – 30. tammikuuta 1986 Budapest) oli unkarilainen jalkapallovalmentaja ja jalkapalloilija. Hän jäi historiaan Unkarin 1950-luvun menestyksekkään Kultaisen joukkueen päävalmentajana. Unkarin miesten maajoukkue voitti Sebesin päävalmentajuuden aikana 1949–1957 olympiakultaa Helsingissä 1952http://www.fifa.com/tournaments/archive/mensolympic/london2012/news/newsid=1673992/index.html ja MM-hopeaa Sveitsissä 1954. Joukkue aiheutti myös Englannin miesten maajoukkuehistorian ensimmäisen kotitappion vuonna 1953. == Lähteet == * Profiili FIFA === Viitteet === Luokka:Unkarilaiset jalkapalloilijat Luokka:Unkarilaiset jalkapallovalmentajat Luokka:Unkarilaiset olympiavoittajat Luokka:Vuonna 1906 syntyneet Luokka:Vuonna 1986 kuolleet
Billy Cotton

William Edward "Billy" Cotton (6. toukokuuta 1899 Lontoo - 25\. maaliskuuta 1969 Lontoo) oli brittiläinen orkesterinjohtaja ja viihdyttäjä, yksi harvoista aikansa orkesterinjohtajista, joiden orkesteri selvisi brittiläisten tanssiyhtyeiden aikakaudesta ja pysyi suosittuna vielä sen jälkeenkin. Nykyisin Cotton muistetaan lähinnä urastaan radio- ja tv-persoonana. Hänen omaelämäkertansa, "I Did it My Way" julkaistiin postuumisti vuonna 1970.Cotton, Billy: I Did it My Way, ISBN 9780245599415. ==Lähteet== ==Aiheesta muualla== *Billy Cotton Internet Archive-sivustolla * Luokka:Vuonna 1899 syntyneet Luokka:Vuonna 1969 kuolleet Luokka:Brittiläiset kapellimestarit
Salomon Könönen

Salomo ”Salomon” Könönen (8. kesäkuuta 1916 Suonenjoki – 21. helmikuuta 1979 Kotka ) oli suomalainen kestävyys- ja maastojuoksija. == Saavutuksia == Salomon Könönen sijoittui vuoden 1948 Lontoon olympialaisissa 10 000 metrin juoksussa 9. sijalle. Hän oli kovassa helteessä ainoa suomalainen, joka pääsi maaliin asti. === SM-mitalit === * Kultaa: 10 000 metrin juoksussa vuosina 1947 ja 1948 * Kultaa: SM-maastojuoksussa vuosina 1949 ja 1950 * Hopeaa: 10 000 metrin juoksussa vuonna 1950 * Pronssia: 10 000 metrin juoksussa vuonna 1949 ja 5 000 metrin juoksussa vuonna 1948 === Muut voitot === * Kaivopuiston maratonin (25 km) voitto vuosina 1948 ja 1949 * Suomen Suurkisojen voitto 10 000 metrillä vuonna 1947 * Turun maratonin voitto 2.10.1949 ajalla 2.28.39,4 (vuoden 1949 maailman nopein aika maratonilla) === Maaotteluedustukset === * Suomi–Ruotsi-maaotteluissa edustajana vuosina 1947 ja 1948 sekä Tšekkoslovakiaa vastaan vuonna 1949 * Ruotsi – muu Pohjola -ottelu vuonna 1947 == Yksityiselämä == Salomon Könönen avioitui vuonna 1949 opettaja Greta Mai Wegeliuksen kanssa. Perheeseen syntyi neljä lasta, kaksi poikaa ja kaksi tytärtä. Salomon asui perheineen ensin Tiutisen saaressa ja 1957 alkaen Karhulan Hovilaan rakentamassaan omakotitalossa kuolemaansa asti. Salomon toimi lähes 30 vuotta huoltopoliisina Kotkan poliisilaitoksella, josta jäi eläkkeelle kesällä 1974 vanhempana konstaapelina. Salomon oli ahkera marjastaja ja sienestäjä. Hän lenkkeili ja hiihti paljon luonnossa. Myös kotipuutarhan hoito oli hänelle mieluista. == Rintamapalvelus == Salomon Könönen osallistui suojeluskuntalaisena talvi- ja jatkosotaan, jossa hän toimi muun muassa kaukopartiointitehtävissä. Sotilasarvoltaan hän oli ylikersantti. === Ansiomerkit === * Sodan 1939–1940 muistomitali miekoilla ja soljella: - Laatokan Karjala (Mannerheim 1940) * Toisen luokan vapaudenmitali (Mannerheim 1940) * Pitkärannan Risti (nro 855) Pitkärannan taistelijat ry * Suomen Valkoisen Ruusun ritarikunnan 1. luokan mitali (6.12.1969) * Valtion virka- ansiomerkki (29.11.1974) * SVUL:n Kymenlaakson piirin hopeinen ansiomerkki * Suomen Urheilun hopeinen ansiomitali * Kotkan voimailijoiden hopeinen ansiomerkki == Lähteet == == Aiheesta muualla == * YLE Elävä arkisto: Suomen suurkisat 1947 Luokka:Suomalaiset kestävyysjuoksijat Luokka:Suomalaiset maastojuoksijat Luokka:Suomalaiset poliisit Luokka:Vuonna 1916 syntyneet Luokka:Vuonna 1979 kuolleet
Mirosław Kuczyński

Mirosław Kuczyński (s. 1947) on puolalainen kilpauransa päättänyt koripalloilija. Legia Varsovaa edustanutplkhistory.ugu.plhttp://english.worldhoopstats.com/stats/plk- pl/4318-miroslaw-kuczynski.html Kuczyński saavutti Puolan maajoukkueessa EM- pronssia Suomesta 1967. == Lähteet == * Profiili plkhistory.ugu.pl === Viitteet === == Aiheesta muualla == * Profiili FIBA Archive Luokka:Puolalaiset koripalloilijat Luokka:Vuonna 1947 syntyneet Luokka:Elävät henkilöt
Matthew Santoro

Matthew Santoro (s. 16. heinäkuuta 1985 Welland, Ontario, Kanada) on kanadalainen YouTube-persoona, entinen kirjanpitäjä ja näyttelijä. Hän tekee top 10 -listoja ja "50 Amazing Facts to Blow Your Mind" -sarjaa, joita hän lähettää YouTuben pääkanavalleen maanantaisin ja perjantaisin.Matthew Santoro, YouTube Lisäksi hän ylläpitää videoblogikanavaa,Matthew Santoro Vlogs - YouTube jolle hän lähettää uusia videoita päivittäin sekä pelikanavaa,Santoro Gaming, YouTube jonne hän lähettää uusia videoita kolme kertaa viikossa. Vuonna 2016 hän julkaisi kirjan Mind = Blown. Kesäkuussa 2016 Santoron pääkanavalla oli 5,4 miljoonaa tilaajaa ja hänen videoitaan on katsottu lähes 710 miljoonaa kertaa. Hän rekisteröityi YouTubeen 13. helmikuuta 2010. Hän tulee esiintymään Resident Evil: The Final Chapter -elokuvassa zombina."I'm Going To Be In A Movie!!", YouTube. Hän työskenteli Lilly Singhin, Olga Kayn, Toby Turnerin, Arnold Schwarzeneggerin ja monien muiden kanssa Terminator Genisys: The YouTube Chroniclesin, Terminator Genisys -elokuvan oheissarjan parissa. Matthew Santoro asuu Torontossa. ==Lähteet== Luokka:Videobloginpitäjät Luokka:Tubettajat Luokka:Kanadalaiset näyttelijät Luokka:Vuonna 1985 syntyneet Luokka:Elävät henkilöt
Universal Motown Records

Universal Motown Records oli levy-yhtiö, joka toimi Universal Motown Republic Groupin merkkinä. Se oli nykyajan ruumiillistuma legendaarisesta Motown Records -yhtiöstä ja UMG:n "urbaani" puoli, vaikka sillä ja sen alayhtiöillä oli myös joitain rock-artisteja. == Taustaa == Vuonna 2005 Motown Records yhdistettiin Universal Recordsin urbaanien artistien kanssa Universal Motown Recordsin luomiseksi Elektra Recordsin entisen toimitusjohtajan, Sylvia Rhonen johdolla ja se asetettiin hiljattain luodun Universal Motown Republic Groupin kattojaon alle. Motown Records alkoi juhlia sen viidettäkymmenettä vuosipäivää (12. tammikuuta, 2009) myöhään vuonna 2008, mikä sisälsi The Complete No. 1 -boksin julkaisun sisältäen Motownin ensimmäiset hitit Billboardin pop-, R&B-; ja disko-listoilta, klassisen aikakauden Motownin albumeiden uudelleenjulkaisun CD:llä ja muut suunnitellut tapahtumat, jotka julkaistiin yhteistyössä Universal Music Groupin luettelojaon kanssa. Universal Motown Republic Groupissa tehtiin muutoksia vuonna 2011 ja Motown Records erotettiin Universal Motown Recordista sekä kattoyhtiöstä ja yhdistettiin The Island Def Jam Music Groupiin, mikä teki Universal Republic Recordsista erillisen yhtiön ja sulki Universal Motown Republic Groupin.http://www.billboard.biz/bbbiz/industry/record-labels/ethiopia- habtemariam-named-senior-vice-president-1005312132.story Vuonna 2012, Universal Republic Records muutti nimensä takaisin Republic Recordsiin ja kaikki artistit siirtyivät sinne. ==Lähteet== == Aiheesta muualla == * Virallinen kotisivu (englanniksi) Luokka:Yhdysvaltalaiset levy-yhtiöt
Bolesław Kwiatkowski

Bolesław Jan Kwiatkowski (28. heinäkuuta 1942 Varsova – 13. helmikuuta 2021 Sydney, Australia) oli puolalainen koripalloilija. Kwiatkowski voitti EM- pronssia Suomessa 1967 ja kilpaili myös Méxicon kesäolympialaisissa 1968, vuoden 1967 MM- ja vuoden 1969 EM-kilpailuissa. AZS Warszawassa Kwiatkowski voitti yhden Puolan mestaruuden ja kaksi Puolan cup-mestaruutta. == Elämä ja urheilu-ura == Kwiatkowski voitti Puolan miesten maajoukkueessa EM-pronssia Suomessa 1967. Kesäolympialaisissa Kwiatkowski sijoittui Puolan maajoukkueessa kuudenneksi Méxicossa 1968. Lisäksi hän pelasi vuoden 1967 MM-kilpailuissa (Puola viides) ja vuoden 1969 EM-kilpailuissa (neljäs).Olympedia.orgPuolan olympiakomitea Kwiatkowski pelasi Puolan maajoukkueessa vuosien 1961–1969 välissä yhteensä 114 ottelussa tehden yhteensä 617 pistettä. Seuratasolla hän voitti AZS Warszawassa Puolan mestaruuden vuonna 1967 ja Puolan cup- mestaruuden vuosina 1958 ja 1971. Vuonna 1962 hän saavutti Puolan pääsarjan hopeaa. Kwiatkowski muutti vaimonsa kanssa Australiaan vuonna 1981, missä hän työskenteli muun muassa liikunnanopettajana. Kwiatkowski kuoli Sydneyssä 78-vuotiaana 13. helmikuuta 2021.Zmarł Bolesław Kwiatkowski. Były koszykarz reprezentacji Polski == Lähteet == * Profiili Puolan olympiakomitea * === Viitteet === == Aiheesta muualla == * Luokka:Puolalaiset koripalloilijat Luokka:Vuonna 1942 syntyneet Luokka:Vuonna 2021 kuolleet
Włodzimierz Trams

Włodzimierz Bonifacy Trams (12. toukokuuta 1944 Varsova – 31. lokakuuta 2021Nie żyje Włodzimierz Trams ) oli puolalainen koripalloilija. Trams saavutti Puolan maajoukkueessa EM-kilpailuista pronssia Suomesta 1967. Kesäolympialaisissa Trams sijoittui Puolan maajoukkueessa kuudenneksi Méxicossa 1968. Lisäksi hän pelasi vuoden 1967 MM-kilpailuissa ja vuoden 1969 EM-kilpailuissa.FIBA ArchiveOlympics at Sports-Reference.com == Lähteet == * Profiili Puolan olympiakomitea * Włodzimierz Trams Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Puolalaiset koripalloilijat Luokka:Vuonna 1944 syntyneet Luokka:Vuonna 2021 kuolleet
Czesław Malec

Czesław Malec (26. kesäkuuta 1941 Krzemieniec – 18. heinäkuuta 2018 Assevent, RanskaMonsieur Czeslaw MALEC Mémoire) oli puolalainen koripalloilija. Malec saavutti Puolan maajoukkueessa EM-kilpailuista pronssia Neuvostoliitosta 1965 ja Suomesta 1967.http://www.linguasport.com/baloncesto/internacional/eurobasket/eurobasket_e.htm Kesäolympialaisissa Malec sijoittui Puolan maajoukkueessa kuudenneksi Méxicossa 1968. Lisäksi hän pelasi vuoden 1967 MM-kilpailuissa.Olympics at Sports-Reference.com == Lähteet == * Profiili Puolan olympiakomitea * Czesław Malec Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Puolalaiset koripalloilijat Luokka:Vuonna 1941 syntyneet Luokka:Vuonna 2018 kuolleet
Witold Zagórski

Witold Zagórski (25. syyskuuta 1930 Varsova – 30. kesäkuuta 2016) oli puolalainen koripallovalmentaja ja koripalloilija. Pelaajana Zagórski edusti Puolan maajoukkuetta Unkarin EM-kilpailuissa 1955, missä maa sijoittui viidenneksi. Pelaajauransa jälkeen Zagórski valmensi Puolan maajoukkuetta vuodet 1961–1975, minä aikana maa saavutti kolme EM-mitalia: hopeaa Puolasta 1963 ja pronssia Neuvostoliitosta 1965 sekä Suomesta 1967. Zagórskin valmennuksessa Puola osallistui myös kesäolympialaisiin Tokiossa 1964, Méxicossa 1968 ja Münchenissä 1972, vuoden 1967 MM-kilpailuihin ja vuosien 1961, 1969, 1971, 1973 ja 1975 EM-kilpailuihin. Hän toimi myös Itävallan maajoukkueen päävalmentajana.http://encyklopedia.pwn.pl/haslo/;3999854http://portalwiedzy.onet.pl/47337,,,,zagorski_witold,haslo.html Zagórski kuoli 85-vuotiaana 30. kesäkuuta 2016.http://www.fibaeurope.com/coid_-FHkhhP4ItkLDXeoq6Fs03.articleMode_on.html == Lähteet == == Aiheesta muualla == * Profiili FIBA Archive Luokka:Puolalaiset koripalloilijat Luokka:Puolalaiset koripallovalmentajat Luokka:Vuonna 1930 syntyneet Luokka:Vuonna 2016 kuolleet
Martti Moisala

Martti Iisakki Moisala (21. kesäkuuta 1916 Paavola – 7. lokakuuta 2008 Taivalkoski) oli suomalainen oikeustieteen maisteri, nimismies ja kirjailija.Martti Moisala. Kirjasampo.fi.Martti Moisalan muistokirjoitus Helsingin Sanomissa. Taivalkoskelaisia kirjailijoita. Kirjastovirma. Moisala pääsi ylioppilaaksi Oulun lyseosta 1936. Hän opiskeli oikeustiedettä Helsingin yliopistossa mutta sotavuodet viivästyttivät opintoja niin että hän valmistui oikeustieteen kandidaatiksi 1947. Moisala oli sodan aikana muun muassa konekiväärijoukkueen johtajana ja komppanianpäällikkönä. Hän yleni luutnantiksi ja myöhemmin reservissä kapteeniksi. Moisala oli vt. nimismiehenä Pudasjärvellä 1948 sekä nimismiehenä Taivalkoskella 1948–1969 ja Iissä vuodesta 1969 eläkkeelle jäämiseen saakka. Eläkevuosinaan hän asui Taivalkoskella.Paljon tehtäviä, mutta vähän rahaa. Kaleva 22.5.2006. Eläkkeellä ollessaan Moisala kirjoitti muistelmakirjan sekä kokoelman Taivalkosken kyläbaarissa kokoontuvan ”selkosen baariparlamentin” puheenaiheista. == Teoksia == * Päivittäin: Korpifilosofiaa ja vähän muutakin. Martti Moisala, Taivalkoski 2000 * Päivittäin: Korpifilosofi muistelee. Martti Moisala, Taivalkoski 2001 * Hylätty veteraani. Martti Moisala, Taivalkoski 2005 == Lähteet == Luokka:Suomalaiset juristit Luokka:Suomalaiset poliisit Luokka:Suomalaiset kirjailijat Luokka:Vuonna 1916 syntyneet Luokka:Vuonna 2008 kuolleet
Kazimierz Frelkiewicz

Kazimierz Frelkiewicz (s. 20. helmikuuta 1940 Pogrzybów) on puolalainen kilpauransa päättänyt koripalloilija. Pelintekijänä pelannut Frelkiewicz saavutti Puolan maajoukkueessa EM-kilpailuista hopeaa Puolasta 1963 ja pronssia Neuvostoliitosta 1965 sekä Suomesta 1967. Kesäolympialaisissa Frelkiewicz sijoittui Puolan maajoukkueessa kuudenneksi Tokiossa 1964 ja Méxicossa 1968. Lisäksi hän pelasi vuoden 1967 MM-kilpailuissa.FIBA ArchiveOlympics at Sports-Reference.com == Lähteet == * Profiili Puolan olympiakomitea * Kazimierz Frelkiewicz Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive * Profiili FIBA Archive * Profiili FIBA Archive Luokka:Puolalaiset koripalloilijat Luokka:Vuonna 1940 syntyneet Luokka:Elävät henkilöt
Maciej Chojnacki

Maciej Chojnacki (1942 – 21. tammikuuta 2024) oli puolalainen koripalloilija. Lech Poznańia edustanutplkhistory.ugu.pl Chojnacki saavutti Puolan maajoukkueessa EM-pronssia Suomesta 1967. == Lähteet == * Profiili plkhistory.ugu.pl === Viitteet === == Aiheesta muualla == * Profiili FIBA Archive Luokka:Puolalaiset koripalloilijat Luokka:Vuonna 1942 syntyneet Luokka:Vuonna 2024 kuolleet
Aira Hellaakoski

Aira Katri Hellaakoski, sukunimi aik. Helaakoski (6. helmikuuta 1898 Oulu – 1. elokuuta 1991 Tampere)Kuolinilmoitus. Helsingin Sanomat 17.8.1991. s. A 6 (Lehti HS Aikakoneessa (tilaajille)) oli suomalainen kuvataiteilija.Suomen Kuvataiteilijamatrikkeli : Aira Hellaakoski Aira Hellaakosken vanhemmat olivat filosofian tohtori, lyseon lehtori Antti Rietrikki Helaakoski (1858–1945) ja Anna Maria Lindman (1859–1943). Hänen veljensä oli runoilija Aaro Hellaakoski.Anu Selkälä : Aaro Hellaakoski runoilija ja tiedemies (1893-1952) : 120 vuotta syntymästä Hellaakoski opiskeli Suomen Taideyhdistyksen piirustuskoulussa 1919–1922 ja Taideteollisessa keskuskoulussa 1920–1921 sekä 1925–1926. Hellaakoski osallistui Suomen Taiteilijan näyttelyihin vuosien 1920 ja 1979 välillä sekä Suomen Taideakatemian 3-vuotisnäyttelyyn 1953. Ulkomailla hänen töitään oli näytteillä Amsterdamissa 1931, Tukholmassa 1949, Norrköpingissä 1950 ja 1955, Odensessa 1955, Trondheimissa 1955, Kiovassa 1961 sekä Essenissä 1978. Hellaakoski toimi myös kuvataiteiden ja kudonnan opettajana. Hän oli erityisen tunnettu kukka-aiheisista tauluistaan. Hellaakoskella oli ateljee Tampereen Taiteilijaseuran ja Tampereen kaupungin omistamassa vuonna 1961 valmistuneessa ateljeetalossa Hälläpyöränkadulla Kalevassa.Ateljeetalo on yhä tuntematon rakennus, Tamperelainen 12.12.2012 == Teoksia == * Lapsia rannalla, Nekalan lastentarha, Tampere * Nokia-fresko, Nokian sairaala, Nokia * Sireenejä ja unikoita, Viialan vanhainkoti, Viiala * Pronssinen muistoreliefi, Kalevankankaan hautausmaa, Tampere == Palkinnot == * Tampereen kaupungin kulttuuripalkinto 1978 * Tampere-mitali 1988 == Kirjallisuutta == * Leena Karttunen : Aira Hellaakoski : henkilöhistoria ja tuotannon pääpiirteitä : taidehistorian proseminaariesitelmä Helsingin yliopistossa 20.11.1980. Helsinki 1980 == Lähteet == == Aiheesta muualla == * Suomalaisen kuvataiteen bibliografia : Aira Hellaakoski Luokka:Suomalaiset taidemaalarit Luokka:Vuonna 1898 syntyneet Luokka:Vuonna 1991 kuolleet
Bohdan Likszo

Bohdan Stanisław Likszo (1. tammikuuta 1940 Vilna, Liettua – 11. joulukuuta 1993 Krakova) oli puolalainen koripalloilija. Likszo saavutti Puolan maajoukkueessa EM-kilpailuista hopeaa Puolasta 1963 ja pronssia Neuvostoliitosta 1965 sekä Suomesta 1967. Kesäolympialaisissa hän sijoittui Puolan maajoukkueessa kuudenneksi Tokiossa 1964 ja Méxicossa 1968. Lisäksi hän pelasi vuoden 1967 MM-kilpailuissa, joissa hän oli koko turnauksen toiseksi paras korintekijä joukkuetoverinsa Mieczysław Łopatkan jälkeenhttp://archive.fiba.com/pages/eng/fa/statistics/p/pid/63797/sid/2906/tid/347/_/1967_World_Championship_for_Men/player- leaders.html, ja vuoden 1969 EM-kilpailuissa.FIBA ArchiveOlympics at Sports- Reference.com == Lähteet == * Profiili Puolan olympiakomitea * Bohdan Likszo Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive * Profiili FIBA Archive Luokka:Puolalaiset koripalloilijat Luokka:Vuonna 1940 syntyneet Luokka:Vuonna 1993 kuolleet
San Franciscon roomalaiskatolinen arkkihiippakunta

San Franciscon roomalaiskatolinen arkkihiippakunta () on katolisen kirkon organisaatio San Franciscon lahden seudulla, johon kuuluu 90 seurakuntaa, 396 pappia ja 553 000 jäsentä. Neitseen Marian taivaaseenottamisen katedraali on hiippakunnan pääkirkko. == Piispat ja arkkipiispat == * Joseph Sadoc Alemany (1853–1884) * Patrick William Riordan (1884–1914) * Edward Joseph Hanna (1915–1935) * John Joseph Mitty (1935–1961) * Joseph Thomas McGucken (1962–1977) * John Raphael Quinn (1977–1995) * William Joseph Levada (1995–2005) * George Hugh Niederauer (2005–2012) * Salvatore Joseph Cordileone (2012– ) == Lähteet == Roomalaiskatolinen arkkihiippakunta Luokka:Yhdysvaltain katoliset hiippakunnat Luokka:Kristinusko Kaliforniassa
Chojnice

Chojnice () on kaupunki Pommerin voivodikunnassa Puolassa. Kaupungin asukasluku oli 40 056 vuonna 2015. Kaupunki on Chojnicen piirikunnan hallintokeskus. ==Lähteet== ==Aiheesta muualla== Luokka:Pommerin voivodikunnan kaupungit
Jytää vaan

__NOTOC__ Jytää vaan on Jukka ja Jytämimmien albumi, joka julkaistiin 24. huhtikuuta 2015 levymerkillä Keltaiset levyt. Äänite julkaistiin alun perin kasettiformaatissa ja myöhemmin CD- ja vinyyliformaateissa. Albumin äänimaailma on Nousiaiselle tyypillistä lo-fi:tä. == Vastaanotto == Helsingin Sanomat positiivinen Rumba 10/10 Soundi Albumi sai positiivisen vastaanoton. Soundin Antti Marttinen antoi albumille neljä tähteä viidestä ja sanoi albumin olevan rähjäisellä tavalla riemukas ja tunnelmallinen levytys. Helsingin Sanomien arviossa Jarkko Jokelainen asettaa Jukan ja Jytämimmien tyylin Nousiaisen soolotuotannon ja Räjäyttäjien välimaastoon ja sanoo itse albumin olevan ”älyvapaata, kursailematonta ja kesyttämätöntä rockia”. Rumban Saku Schildt antoi albumille täydet kymmenen pistettä. Hän ylisti albumin olevan pakoton, rento ja täydellinen maanläheinen rockalbumi. == Kappaleet == Kaikki kappaleet kirjoittaneet Jukka ja Jytämimmit. # # # # # # # == Kokoonpano == * Jukka Nousiainen – laulu, kitara * Mara Balls – basso, laulu * Raaka-Gini – rummut, laulu === Tuotanto === *Risto Ylihärsilä – miksaaja, masteroija * Jukka Nousiainen – äänittäjä, miksaaja == Lähteet == == Aiheesta muualla == * Discogs Luokka:Vuoden 2015 esikoisalbumit Luokka:Jukka Nousiaisen albumit
Kaija-Riitta Iivonen

Kaija-Riitta Iivonen (s. 7. marraskuuta 1942 Kangasala) on suomalainen Porvoossa asuva kuvanveistäjä ja keraamikko, joka tunnetaan naivistina. Iivosen vanhemmat olivat Terijoelta, mutta hän on asunut Porvoossa nelivuotiaasta. Iivonen valmistui Taideteollisen oppilaitoksen graafiselta osastolta 1967, mutta opiskeli grafiikan ohella myös kuvanveistoa muun muassa Heikki Häiväojan johdolla. Arabian tehtaille Iivonen meni työskentelemään 1971 Kaj Franckin pyynnöstä ja perehtyi saveen taideteosten ja esineiden materiaalina. Monet Iivosen teokset ovat pieniä veistoksia, mutta hän on koonnut näyttelyihin niistä myös kokonaisia tilateoksia, joissa on kymmeniä tai jopa satoja yksittäisiä töitä. Iivonen on suunnitellut myös mitaleita ja toteuttanut seinämaalauksia. Itä-Hakkilassa sijaitsevaan Pyhän Annan lastenkirkkoon Iivonen suunnitteli vuonna 1987 alttaritriptyykin Kirjoitettu on. ==Lähteet== ==Aiheesta muualla== * Laaksonen, Aune, Itkonen, Satu 1997. Seitsikko naivisteja: Kaija-Riitta Iivonen, Alice Kaira, Markku Kosonen, Nikolai Lehto, Pirkko Lepistö, Viljo Mäkinen, Tuomas Mäntynen. Keravan taidemuseo, Kouvolan taidemuseo, Rovaniemen taidemuseo. 76 s. Luokka:Suomalaiset keramiikkataiteilijat Luokka:Suomalaiset kuvanveistäjät Luokka:Naivistit Luokka:Vuonna 1942 syntyneet Luokka:Elävät henkilöt
Jukka Nousiainen (albumi)

__NOTOC__ Jukka Nousiainen on Jukka Nousiaisen omaa nimeä kantava toinen sooloalbumi, joka julkaistiin kasettiformaatissa 24. helmikuuta 2016. Ensimmäinen 90 kappaletta käsittävä erä on eri tavalla miksattu ja masteroitu.Jukka Nousiainen – Discogs Äänitteestä otettiin kaksi 500 kappaleen painosta, joista ensimmäinen myytiin heti loppuun. Albumi on tyylisuunnaltaan psykedeelistä iskelmää. Nousiainen itse on kommentoinut albumin tekoa seuraavasti: == Vastaanotto == Helsingin Sanomat Soundi Helsingin Sanomien Jarkko Jokelainen antoi albumille neljä tähteä viidestä, sanoen sen olevan hauras, hillitty ja harras, ylistäen Nousiaista monimuotoisena muusikkona joka hallitsee tyylilajin kuin tyylilajin. Albumi ylsi Soundin toimittajien ”Vuoden 2016 parhaat kotimaiset levyt top-20” -listan toiselle sijalle. Albumi voitti vuoden 2017 Emma-gaalassa "Kriitikoiden valinta" -kategorian. == Kappaleet == Kaikki kappaleet säveltänyt, sanoittanut ja sovittanut Jukka Nousiainen. === A-puoli === # # # # === B-puoli === # * # # # == Kokoonpano == * Jukka Nousiainen – laulu, kitarat, basso, rummut, banjo, wlm -ja gem- urut, piano == Lähteet == == Aiheesta muualla == * Discogs Luokka:Vuoden 2016 albumit Luokka:Jukka Nousiaisen albumit Luokka:Suomalaiset iskelmäalbumit
Nakkova

Nakkova () on entinen kylä Leningradin alueen Jaaman piirin Niisnovan kunnassa Venäjällä. Se sijaitsi Länsi-Inkerin ylängön pohjoisreunalla noin kuusi kilometriä Niisnovasta itään. Kaprion ujestin Kargalin pogostaan kuulunut kylä mainitaan Novgorodin Vatjan viidenneksen verokirjassa vuonna 1499/1500 nimellä Nahkujevo. Peter von Köppenin mukaan vuonna 1848 Nakkovassa asui 124 inkerikkoa, jotka kuuluivat Kaprion ortodoksiseen seurakuntaan. Vuonna 1862 kylässä oli 23 taloa ja 112 asukasta. Paikalliset talonpojat olivat 1860-luvulle saakka tilanomistajan maaorjia. Myöhemmin he muodostivat Someron volostin Nakkovan kyläkunnan, johon kuuluivat myös Inkere ja Kolokka. Vuonna 1899 kylässä oli 114 asukasta, joista 59 oli ”suomalaisia”, 52 venäläisiä ja 5 ”sekoittuneita”. Uskonnoltaan he olivat kaikki ortodokseja. Kylän asukkaat harjoittivat maanviljelyn ohella kalastusta, hevosajurin ammattia ja polttopuiden hankintaa. 1900-luvun alussa kylässä oli koulu ja kirjasto. Venäjän vallankumouksen jälkeen Nakkova muodosti aluksi oman kyläneuvoston. Vuodesta 1924 lähtien se kuului Taatsoin ja vuodesta 1928 Vassakaran kyläneuvostoon. Saksalaiset polttivat Nakkovan toisen maailmansodan aikana, mutta se mainitaan kyläluetteloissa vielä 1950-luvun lopullakin. ==Lähteet== Luokka:Jaaman piiri Luokka:Kaprion kylät
Joutsenet (Jussi Mäntysen veistos)

Joutsenet (myös Joutsenlento) on suomalaisen kuvanveistäjä Jussi Mäntysen suunnittelema pronssinen suihkukaivoveistos Turun Puolalanmäellä. Se kuvaa kolmea lentoon nousevaa joutsenta ja se on paljastettu vuonna 1959. Joutsenista on tehty myös toinen valos, joka on paljastettu vuonna 1961 Lahden Fellmaninpuistossa. Lahden veistos tunnetaan nimellä Ylös kirkkauteen. == Veistos == Pitkään eläintentäyttäjänä ollut Jussi Mäntynen ei pyrkinyt veistoksissaan toistamaan orjallisesti eläinten fyysistä ulkonäköä vaan luomaan vaikutelman niiden luontaisesta käyttäytymisestä, liikkeestä ja luonteesta. Joutsenet-veistosta on kuvattu paljon Mäntysen aikaisemmin tekemiä suuria nisäkäsveistoksia kepeämmäksi. Kolmea lentoon lähtevää joutsenta kuvaava veistos on pronssia ja korkeudeltaan 310 senttimetriä. Veistoksen punagraniittinen jalusta on 140 senttimetriä korkea ja sen juurella on suihkukaivo. Patsaan lahjoitti Turun kaupungille Keskinäinen vakuutusyhtiö Sampo. == Lahden valos == Lahden kaupunki hankki uusintavaloksen veistoksesta ja sijoitti sen Fellmaninpuistoon, jossa se paljastettiin vuonna 1961. Ylös kirkkauteen -nimisenä tunnettu patsas on sijoitettu puistossa olevan lammen vierelle. === Kuvia teoksista === Tiedosto:Ylös kirkkauteen by Jussi Mäntynen 1.JPG|Jussi Mäntynen: Ylös kirkkauteen, 1961, Lahti. == Lähteet == Luokka:Turun patsaat ja veistokset Luokka:Lahden patsaat ja veistokset Luokka:Suomen suihkulähteet
Artturi Kaarnakoski

Johan Artturi Kaarnakoski (30. lokakuuta 1879 Kisko – 25. joulukuuta 1957 Espoo) oli suomalainen taidemaalari.Suomen Kuvataiteilijamatrikkeli : Artturi KaarnakoskiKansallisgalleria - Taidekokoelmat : Artturi Kaarnakoski Kaarnakoski opiskeli Suomen Taideyhdistyksen piirustuskoulussa 1908–1911 ja sen jälkeen Pariisissa Académie Colarossissa ja École des Beaux-Artsissa. Hän osallistui Suomen Taiteilijain näyttelyihin vuosien 1916 ja 1952 välillä sekä Suomen Taideakatemian 3-vuotisnäyttelyyn 1953. Ulkomailla hänen töitään oli näytteillä Moskovassa 1934, Riiassa, Berliinissä, Düsseldorfissa ja Hampurissa 1935, Oslossa 1936, Milanossa ja Roomassa 1937, Göteborgissa 1939 ja Roomassa 1955. == Teoksia == * Omakuva sadan vuoden vanhana : öljymaalaus. 1930-luvulla * Omakuva. 1946 == Lähteet == == Aiheesta muualla == * *Suomalaisen kuvataiteen bibliografia : Artturi Kaarnakoski Luokka:Suomalaiset taidemaalarit Luokka:Vuonna 1879 syntyneet Luokka:Vuonna 1957 kuolleet
Armas Brummer

Armas Alexander Brummer (15. elokuuta 1882 Joutsa – 27. tammikuuta 1946 Helsinki) oli suomalainen taidemaalari.Suomen Kuvataiteilijamatrikkeli : Armas Brummer Brummerin vanhemmat olivat Joutsan kirkkoherra, rovasti Fredrik Alexander Brummer (1848–1904) ja Vilhelmina Heikintytär Jaatinen (1852-1915). Hänen sisaruksiaan olivat päätoimittaja, opettaja Onni Johannes Brummer, pastori Toivo Alexander Brummer (s. 1873) ja filosofian lisensiaatti Sisko Elna Vilhelmiina Vilkama o.s. Brummer (s. 1893).Geni.com : Armas Aleksander BrummerKuka kukin on 1954 : Sisko Vilkama (Projekt Runeberg) Brummer opiskeli Suomen Taideyhdistyksen piirustuskoulussa 1902–1904. Hän osallistui Suomen Taiteilijain näyttelyihin 1907 ja 1908. Ulkomailla hänen töitään oli näytteillä Amsterdamissa ja Antwerpenissa 1931. Brummer muutti Hollantiin ja asui Haagissa 1910–1943. == Teoksia == * Nicola Dimaio a Paris : öljymaalaus. 1907 * Vanha silta : öljymaalaus. 1927 == Lähteet == == Aiheesta muualla == * Suomalaisen kuvataiteen bibliografia : Armas Brummer Luokka:Suomalaiset taidemaalarit Luokka:Vuonna 1882 syntyneet Luokka:Vuonna 1946 kuolleet
Campi Bisenzio

Campi Bisenzio on kunta Italiassa Toscanan alueella olevassa Firenzen metropolikaupungissa. Se sijaitsee Firenzen tasangolla noin 15 kilometriä Firenzestä luoteeseen. Kaupunkia halkoo Bisenziojoki, joka on Arnojoen sivujoki. Ympäröivät joet ovat tulvineet usein ja seutua värittävät useat puistot ja kosteikot, jotka ovat suosittuja ulkoilupaikkoja. Kaupungissa on jäljellä keskiaikaisia rakennuksia, joista tunnetuin on kaupungin symboli Rocca Strozzi. Alue on ollut perinteistä maatalousaluetta. Viime vuosikymmeninä kaupunki on teollistunut ja sen asukasmäärä on ollut kasvussa.Giro d'Italia 2016 Tiedosto:Campi_bisenzio-rocca_strozzi_2.jpg|Rocca Strozzi Tiedosto:Mura_di_Campi_Bisenzio,_part_nord_(29-06-2008).jpg|Kaupungin muuri Tiedosto:Bisenzio_a_campi_2.jpg|Bisenziojoki ==Aiheesta muualla== ==Lähteet== Luokka:Firenzen metropolikaupungin kunnat
Uno Wahlroos

Uno Wilhelm Wahlroos (9. helmikuuta 1865 Sipoo – 28. helmikuuta 1924) oli suomalainen taidemaalari ja kivipiirtäjä.Suomen Kuvataiteilijamatrikkeli : Uno Wahlroos Wahlroosin vanhemmat olivat merimies Fredrik Ferdinand Wahlroos (s. 1839) ja piika Augustina Lindqvist (s. 1837).Geni.com : Uno Wilhelm Wahlroos Wahlroos opiskeli Suomen Taideyhdistyksen piirustuskoulussa 1886–1888 ja Taideteollisessa keskuskoulussa 1889–1890. Hän osallistui Suomen Taiteilijain näyttelyihin 1894, 1895, 1896, 1897 ja 1900. Wahlroos kuvasi tauluissaan usein Porvoon maisemia ja Sipoon saaristoa. Hän työskenteli kivipiirtäjänä ja oli Lilius & Hertzbergin ja myöhemmin Tilgmannin kirjapainojen palveluksessa ylilitografina. Helsingin kaupunginkirjaston kysymyspalvelu 16.5.2008 : Taiteilija Uno Wahlroos milloin hän vaikutti missä hänen töitään näkisi? == Teoksia == * Porvoon kirkonmäki : pastellityö. 1916 * Myrskyinen kesäpäivä : öljymaalaus. 1918 * Maisema : öljymaalaus. * Nokia Oy:n lainaobligaatio. 1895 Pörssitieto G. Kock : JVK/Rahamarkkinainstrumenteista * Suomalaisia linnoja : korttikirja. Juusela & Levänen 1910-luvulla == Lähteet == == Aiheesta muualla == * Suomalaisen kuvataiteen bibliografia : Uno Wahlroos Luokka:Suomalaiset taidemaalarit Luokka:Vuonna 1865 syntyneet Luokka:Vuonna 1924 kuolleet
Väinö Nuuttila

Väinö Viljam Nuuttila (24. joulukuuta 1899 Elimäki – 13. kesäkuuta 1980) oli suomalainen taidemaalari.Suomen Kuvataiteilijamatrikkeli : Väinö Nuuttila Nuuttila opiskeli Suomen Taideyhdistyksen piirustuskoulussa 1919–1922. Hän osallistui Suomen Taiteilijain näyttelyihin vuosien 1922 ja 1960 välillä. Hänen töitään oli esillä myös Suomen Taideyhdistyksen näyttelyssä 1944, Finlandia-näyttelyssä 1945 ja Suomen Taideakatemian näyttelyissä 1933, 1937 ja 1940. Nuuttila sai valtion taiteilijaeläkkeen 1973.Kirjastot.fi kysymyspalvelu 22.8.2003 : Haluaisin tietoja W. Nuuttila -nimisestä taidemaalarista? == Teoksia == * Mä oksalla ylimmällä : öljymaalaus. 1958 == Palkinnot == * Suomen Taideyhdistyksen piirustuskoulun oppilaspalkinto 1922 * IV palkinto valtion taidekilpailussa 1934 == Lähteet == == Aiheesta muualla == * Suomalaisen kuvataiteen bibliografia : Väinö Nuuttila Luokka:Suomalaiset taidemaalarit Luokka:Vuonna 1899 syntyneet Luokka:Vuonna 1980 kuolleet
Boxin suot

Boxin suot on kolmesta suosta koostuva suo-alue Sipoon ja Porvoon rajalla. Suot ovat nuoria keidassoita. Se on osa Natura 2000 -hanketta. Alueen kokonaispinta-ala on 156 hehtaaria. ==Suot== Vaxesmossen eli Sundmansmossen on soista eteläisin. Vaikka reuna-alueet ovat ojitettuja, on suo muuten hyvin luonnontilainen. Sen keskellä on kivennäismääsaareke Kyrkudden. Stormossen sijaitsee Vaxesmossenista pohjoiseen. Siitä on suojeltu vain eteläosa, sillä pohjoisosa on ojitettu. Fågelsmossen sijaitsee lähimpänä Kilpilahtea. Fågelsmossenissa esiintyy allikkoja. ==Lajisto== Boxin soilla esiintyy paljon uhanalaisia perhoslajeja. Merkittäviä lajeja ovat kirjoverkkoperhonen, muurainhopeatäplä, naavamittari, rämelehtimittari ja suotarhayökkönen. Linnusto on tavanomainen. Alueella esiintyy myös vaiveroa. == Lähteet == Luokka:Suomen Natura-alueet Luokka:Porvoon suot Luokka:Sipoon luonto Luokka:Uudenmaan luonnonsuojelualueet
Emäsalon suot

Emäsalon suot on neljästä suosta koostuva suoalue. Ne sijaitsevat Emäsalon saarella Porvoossa. Suot ovat geologisesti nuoria keidassoita. Emäsalon suot kuuluvat Natura 2000 -hankkeeseen. Tärkeitä lajeja ovat nevaimarre ja suomyrtti. ==Suot== Lähimpänä etelärannikkoa sijaitsee Piparviksmossen, joka on soistuva merenlahti. Suotyypit ovat neva ja räme. Piparviksmossenissa esiintyy järviruokoa, valkopiirtoheinää ja pitkälehtikihokkia. Bjurmossaträsketin suo sijaitsee Piparviksmossenista luoteeseen. Se on pallesuo, jonka reunoilla on rämettä. Se on muodostunut lammen ympärille. Lammesta laskee puro merenlahteen. Bjurmossaträsketistä itään sijaitsee Stubbmossen, joka sijaitsee kahden lammen välissä. Lammista Kvarnträsket kuuluu Natura-alueeseen. Stubbmossen on alueen soista pisimmälle kehittynyt keidassuo. Emäsalon pohjoisosassa sijaitsee Stornäsin tervaleppäluhta, joka on vedenviipymäallas. Sen reunoilla on tihkupintaa. Tervaleppäluhtana Stornäs on Suomessa harvinainen suotyyppi. ==Lähteet== Luokka:Suomen Natura-alueet Luokka:Porvoon suot Luokka:Uudenmaan luonnonsuojelualueet
Tungträsketin vanha metsä

Tungträsketin vanha metsä on 20 hehtaarin kokoinen metsäalue. Se sijaitsee Porvoon keskustan itäpuolella rajoittuen Veckjärveen. Se on osa Natura 2000 -hanketta. Se on tyypiltään lehtomainen kangas. ==Lajisto== Tungträsketin vanhan metsän hallitseva puulaji on kuusi, mutta seassa on koivuja ja mäntyjä. Rannassa kasvaa hieman tervaleppää ja hieskoivua. Alueella on joitakin haaparyhmiä. Sen pohja on osittain soistunut. Tungträsketissa elää melko harvinainen pikkusieppo sekä kanahaukka. ==Lähteet== Luokka:Suomen Natura- alueet Luokka:Porvoon luonto Luokka:Suomen metsät
Veckjärvi

Veckjärvi on järvi Porvoon kunnassa. Se sijaitsee Porvoon keskustan itäpuolella ja Sannaisen länsipuolella. Se on osa Vadbäckenin valuma-aluetta ja Ilolanjoen vesistöä. Sen koko on noin 186 hehtaaria. Suurin syvyys on noin kahdeksan metriä, keskisyvyyden ollessa 1,82 metriä. Veckjärveen on istutettu kuhaa, siikaa, vaellussilakkaa ja kirjolohta. Veckjärven länsirannalla on Hasselholman uimaranta. ==Lähteet== Luokka:Porvoon järvet Luokka:Ilolanjoen vesistö